RS วอลุ่มแน่น-บวกแรง 6% นิวไฮรอบ 9 เดือน ลุ้นผลงาน H2/63 โตเด่น-ซื้ออัพเป้าใหม่ 18 บ.
RS วอลุ่มแน่น-บวกแรง 6% นิวไฮรอบ 9 เดือน ลุ้นผลงาน H2/63 โตเด่น-ซื้ออัพเป้าใหม่ 18 บ.
RS วอลุ่มแน่น-บวกแรง 6% นิวไฮรอบ 9 เดือน ลุ้นผลงาน H2/63 โตเด่น-ซื้ออัพเป้าใหม่ 18 บ.
25 มิ.ย. 2563

ผู้สื่อข่าวรายงานว่า บริษัท อาร์เอส จำกัด (มหาชน)  หรือ RS ณ เวลา 16.11 น. อยู่ที่ระดับ 15.90 น. บวก 0.90 บาท หรือ 6.00% ด้วยมูลค่าซื้อขาย 5259.85 ล้านบาท ราคาหุ้นทำนิวไฮในรอบ 9 เดือน โดยนับตั้งแต่หุ้นยืนที่ระดับ 15.90 บาท เมื่อวันที่ 17 ก.ย.62

บล.เคทีบี (ประเทศไทย) ระบุในบทวิเคราะห์ว่า RS  คงคำแนะนำ “ซื้อ” แต่ปรับราคาเป้าหมายขึ้นเป็น 18.00 บาท อิง 2021E PER ที่ 27.7x (เทียบเท่า -1SD below 3-yr average PER) จากราคาเป้าหมายเดิมที่ 13.50 บาท (อิง 2020E PER ที่ 25.2x) เราประเมินผลประกอบการ 2Q20E ที่ 71 ล้านบาท (-26% เทียบช่วงเดียวกันของปีก่อน, -62% เทียบไตรมาสก่อนหน้า) ส่งผลจาก 1) รายได้รวมปรับตัวลดลง -6% เทียบช่วงเดียวกันของปีก่อน, -14% เทียบไตรมาสก่อนหน้า
โดยรายได้ commerce ยังคงทำสถิติสูงสุดใหม่ แต่ media ปรับตัวลดลงมากเพราะเม็ดเงินโฆษณาที่ลดลง เราคาดว่ากำไร 2Q20E จะเป็นจุดต่ำสุดและจะดีขึ้นใน 2H20E จากรายได้ commerce ที่ขยายตัวตามแผนขยาย retail outlet, e-commerce, wholesaler และรายได้ media ฟื้นตัว จาก COVID-19 ที่ดีขึ้น
คงประมาณการกำไรสุทธิปี 2020E ที่ 519 ล้านบาท (+43% เทียบช่วงเดียวกันของปีก่อน) และกำไรสุทธิปี 2021E ที่ 633 ล้านบาท (+22% เทียบช่วงเดียวกันของปีก่อน) จากธุรกิจ commerce และ media ที่ดีต่อเนื่อง ราคาหุ้น outperform SET +40% ใน 3 เดือนที่ผ่านมาจากผลประกอบการไตรมาส1/63 ที่ดี ปัจจุบัน RS เทรดอยู่ที่ 2021E PER = 23.0x มองว่าราคาปัจจุบันน่าสนใจและยังไม่สะท้อนผลประกอบการที่จะกลับมาเติบโตในปี 2020E/21E ที่ +43%/+22% เทียบช่วงเดียวกันของปีก่อน และยังมีโอกาสเติบโตอีกมากและยังมี upside จาก M&amp;A, รายได้ commerce ที่ดีกว่าคาด